
Pirkimo specialiųjų sąlygų 4 priedas

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisiniai aktai numato tam tikrus reikalavimus dėl teisės verstis veikla, Tiekėjas Perkančiajai organizacijai įsipareigoja, kad Pirkimo sutartį vykdys tik tokią teisę turintys asmenys. Perkančioji organizacija pasilieka teisę tikrinti viešai prieinamą informaciją apie Tiekėjo turimus atestatus.
1. Subtiekėjai, kuriuos tiekėjas pasitelks Pirkimo sutarties vykdymui (kurių pajėgumais Tiekėjas nesirems, kad atitiktų Pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas įsipareigoja, kad Pirkimo sutartį vykdys tik tokią teisę turintys asmenys, ir, perkančiajai organizacijai pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.
1. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.
1. Tiekėjas turi atitikti žemiau pateiktoje lentelėje nurodytus tiekėjo kvalifikacijos reikalavimus:
	Eil. 
Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	Techninis ir profesinis pajėgumas

	4.1.
	Tiekėjas turi turėti teisę Lietuvos Respublikoje vykdyti statinio projekto ekspertizės veiklą pagal Lietuvos Respublikos teisės aktų reikalavimus.
	Pateikiamas Lietuvos Respublikos kompetentingos institucijos išduotas kvalifikacijos atestatas arba kitas dokumentas, patvirtinantis teisę vykdyti atitinkamą veiklą, arba nurodoma informacija apie viešai prieinamą dokumentą ar registrą, kuriame galima patikrinti šią teisę.

	4.2. 
	[bookmark: _GoBack]Tiekėjas per pastaruosius 3 metus iki pasiūlymų pateikimo termino pabaigos arba per laiką nuo tiekėjo įregistravimo dienos (jeigu tiekėjas veiklą vykdo trumpiau nei 3 metus) savo jėgomis turi būti tinkamai suteikęs bent 1 statinio projekto (bendrosios arba dalies) ekspertizės paslaugą.
	Tiekėjas pasiūlyme pateikia savo suteiktų paslaugų sąrašą, kuriame nurodomas paslaugų pavadinimas, užsakovo pavadinimas, paslaugų suteikimo laikotarpis ir informacija apie tinkamą paslaugų suteikimą.
Perkančiajai organizacijai paprašius, ekonomiškai naudingiausią pasiūlymą pateikęs tiekėjas pateikia užsakovų pažymas ar kitus dokumentus, patvirtinančius tinkamą paslaugų suteikimą ir tiekėjo faktiškai savo jėgomis suteiktų paslaugų apimtį.



1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.
